open-index/open-wikipedia-markdown huggingface dataset:
כדוריד חופים

שמאל|ממוזער|250px|שחקניות יווניות חוסמות שחקנית ספרדייה שאוחזת בכדור במהלך משחק רשמי בין הנבחרות
שמאל|ממוזער|250px|שחקן מול שחקן יריב ושוער בעת זריקה לשער
**כדוריד חופים** הוא ענף ספורט קבוצתי תחרותי של משחקי כדור. במשחק משתתפות שתי קבוצות, כשבכל קבוצה שלושה שחקני שדה ושוער אחד. קבוצות יכולות לכלול גברים, נשים או קבוצות מעורבות בהתאם לחוקי הטורניר הרלוונטי. מטרת כל קבוצה להכניס את הכדור לשער הקבוצה היריבה ולהגן על שערה מפני הקבוצה היריבה. המשחק דומה לכדוריד אך משוחק על חול ולא על משטח קשיח.

## המגרש
המגרש הוא מלבן באורך 27 מטר וברוחב 12 מטר. שתי פאותיו הקצרים של המלבן מהווים את קוי השער ובמרכזן ממוקם שער בגובה 2 מטר ורוחב 3 מטר. רחבת השוער בכל צד של המגרש היא השטח שבין קו השער לקו הרחבה שמקביל אליו במרחק 6 מטר ולרוחב כל המגרש. בכל צד של המגרש מוגדר אזור המחליפים עבור קבוצה מסוימת (צד לכל קבוצה) שרק דרכו ניתן לבצע חילופי שחקנים במהלך המשחק.

## חוקי המשחק
תנועת הכדור במגרש בין השחקנים ובידי שחקן יחיד, וכן זריקתו לשער, מתבצעות באמצעות הידיים. לשחקן מותר ללכת שלושה צעדים לפני שהוא מקפיץ את הכדור על החול ותופס אותו שוב או מוסר לשחקן אחר. הניצחון במשחק מוגדר על פי צבירת נקודות, כלומר - על ידי הבקעת שערים. במשחק 2 מחציות בנות 10 דקות ובכל מחצית חייבת להיות קבוצה מנצחת. אם מחצית מסתיימת בשוויון ממשיכים במשחק עד להבקעת 'שער זהב'. קבוצה שמנצחת בשתי המחציות מנצחת במשחק. במקרה של שוויון מתקיים שובר שוויון שבו לכל קבוצה יש 5 הזדמנויות להבקיע שער באופן חופשי של אחד על אחד כשהכדור נמסר בתחילת כל מהלך על ידי השוער לשחקן מקבוצתו שמנסה להבקיע בצד השני של המגרש.

במהלך המשחק הבקעת שער מזכה בנקודה אך שערים מיוחדים מזכים בשתי נקודות. ישנם מספר מצבים בהם שער נחשב למיוחד: שער שהובקע על ידי השוער, שער שהובקע בזריקת עונשין מ-6 מטר, שער שהובקע כך שהכדור נמסר ונזרק לשער תוך כדי שהשחקן הזורק באוויר ושער 'אטרקטיבי' שבו השחקן הזורק ביצע קפיצה וסיבוב של 360 מעלות באוויר לפני זריקת הכדור לשער.

מותר לבצע חילופים תוך כדי מהלך המשחק וללא הגבלה דרך אזור המחליפים. לעיתים החילופים מבוצעים בצורה של אסטרטגיית משחק כך ששחקן עולה להתקפה ובסיומה יוצא מהמגרש בעוד שחקן מחליף נכנס באזור ההגנה. אסטרטגיה אחרת יכולה להיות ששחקנים משחקים 'התקפה' או 'הגנה' בלבד ויוצאים מהמגרש בהתאם לקבוצה שמחזיקה בכדור.

## תחרויות בעולם
במדינות שונות בעולם מתקיימות ליגות סדירות של הענף. כמו כן מתקיימות תחרויות אזוריות ותחרויות עולמיות. אליפות העולם בכדוריד חופים מתקיימת מאז שנת 2004 בכל שנתיים. נכון לשנת 2020, נבחרת ברזיל זכתה בהכי הרבה תארים בתחרות הנשים עם 3 זכיות ובתחרות הגברים עם 5 זכיות. הענף נכנס למשחקים האולימפיים לנוער שנערכו בשנת 2018 בבואנוס איירס וצפוי להיכנס למשחקים האולימפיים בשנים הקרובות.

## כדוריד חופים בישראל
המשחק הובא לארץ בתחילת שנות ה-2000 על ידי עופר קושמרו יו"ר אגדות הפועל אשדוד בכדוריד. במהלך השנים התקיימו טורנירים ואף ליגה. בשנת 2014 הוקמה נבחרת ישראל בכדוריד חופים.

## קישורים חיצוניים

* [חוקת כדוריד חופים](https://www.ihf.info/sites/default/files/2019-05/0_09%20-%20Rules%20of%20the%20Game%20(Beach%20Handball%29_GB.pdf), באתר התאחדות הכדוריד הבינלאומית 

## הערות שוליים

*
קטגוריה:משחקי כדור
ג'ון בראון (פוליטיקאי)

**ג'ון בראון** (; 12 בספטמבר 1757 – 29 באוגוסט 1837) היה עורך דין ופוליטיקאי אמריקאי. בראשית שנותיה של ארצות הברית, נמנה בראון בין האישים המשפיעים ביותר על הקמת קהיליית קנטקי. במרוצת השנים ייצג בראון את וירג'יניה ב ובבית הנבחרים של ארצות הברית מטעם מחוזה השני.

## שנותיו הראשונות
בראון נולד ב-12 בספטמבר 1757, במחוז אוגוסטה , קולוניית וירג'יניה. בראון היה בנם של ג'ון, כומר ידוע-שם ומרגרט, מורה בבית ספר פרביטריאני. כנער, למד בראון במיטב בתי הספר במחוזו דוגמת אוניברסיטת וושינגטון ולי ואוניברסיטת פרינסטון. כתוצאה מכניסת הכוחות הבריטיים לארצות הברית בעת מלחמת העצמאות, הופסקו לימודיו של בראון באוניברסיטת פרינסטון.

תפקידו בעת שירותו במלחמת העצמאות אינו ידוע. על פי שורשיו המשפחתיים, שירת בראון תחת הגנרל ג'ורג' וושינגטון והמרקיז דה לה פאייט ב. שנתיים אחר כך נרשם ללימודי משפטים במכללתם של ויליאם ומרי. בסתיו 1780 הופסקו הלימודים, ובראון התגייס שוב ללחימה ורסוס כוחות הבריטים. לאחר המלחמה שב בראון ללימודיו, והחל לעבוד במשרדו של תומאס ג'פרסון בסמוך לשארלוטסוויל.

ב-21 בפברואר נישא בראון למרגרטה מייסון, בתו של פרביטריאני ידוע-שם בניו יורק. במרוצת השנים נולדו לזוג חמישה ילדים, אולם רק שניים מהם שרדו את לידתם ונעוריהם.

## קריירה פוליטית
בין השנים 1783–1788 כיהן בראון כסנאטור מטעם המחוז השני של קהיליית וירג'יניה, והחליף את קודמו, ויליאם כריסטיאן. בשנים 1787–1788 שימש כציר בקונגרס הקונטיננטלי. בעת שהחוקה האמריקנית נכנסה לתוקף בשטח וירג'יניה, נבחר בראון פעמיים לכהן כחבר בבית הנבחרים של ארצות הברית. בשנת 1792, לאחר כניסתה של קנטקי למדינות ארצות הברית, התפטר בראון מן בית הנבחרים. ב-18 ביוני 1792 בחר בית המחוקקים של קנטקי את בראון לייצוג המדינה בסנאט האמריקני. היבחרותו אושררה פעמיים, ב-1803 וב-1804. בעת כהונתו בסנאט, מונה בראון לנשיאה הזמני.

בשנת 1805 הפסיד בראון בבחירות לסנאט, ופרש מן הקריירה הפוליטית. בראון עבר לפרנקפורט, וקנה שטח בגודל של כ-81 קמ"ר. הוא היה חבר באיגוד חברת המים, ומנהל הבנק הראשי של העיר. בשנת 1812 פיקח על הקמת בית תפילה ציבורי בכיכר הראשית של העיר, ובשנת 1829 מונה לשריף מחוז פרנקלין.

## מותו
בראון נפטר ב-29 באוגוסט 1837 בלקסינגטון, בגיל 79. גופתו נטמנה בבית העלמין הראשי של העיר פרנקפורט.

## לקריאה נוספת

* 


## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:נשיאים זמניים של הסנאט של ארצות הברית
קטגוריה:חברי הסנאט של ארצות הברית מקנטקי
קטגוריה:סנאטורים חברי המפלגה הדמוקרטית-רפובליקנית
קטגוריה:אנשי צבא אמריקאים במלחמת העצמאות של ארצות הברית
קטגוריה:דפים עם תרגומים שלא נסקרו
קטגוריה:בוגרי מכללת ויליאם ומרי
קטגוריה:אמריקאים שנולדו ב-1757
קטגוריה:אמריקאים שנפטרו ב-1837
הדיוויזיה ה-238 (האימפריה הגרמנית)

**הדיוויזיה ה-238** (בגרמנית: **238. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-16 בינואר 1917 בחזית המערבית ובאפריל 1917 לחמה בקרב אראס, ולאחר מכן לחמה בקרב איפר השלישי. באביב 1918 לחמה במהלך מבצע מיכאל, במהלך הקרב השלישי על האן ובמהלך הקרב השני על המארן. לאחר מכן לחמה הדיוויזיה במתקפת מאה הימים עד סוף המלחמה, ובינואר 1919 חזרה הדיוויזיה לגרמניה ופורקה.

## מפקדים
* הנס פון בלוב (16 בינואר 1917–21 במרץ 1918)
* אריך פון בוקמן (22 במרץ 1918–ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

238
238
עמית אהרוני

**עמית אהרוני** (נולד ב-9 בפברואר 2002) הוא כדורסלן ישראלי המשחק בעמדת הרכז במכבי רחובות מהליגה הלאומית. אהרוני הוא בנו של שחקן העבר והמאמן אורן אהרוני.

## קריירה
אהרוני החל את דרכו כששיחק במחלקת הילדים של מכבי תל אביב. הוא שיחק בקבוצת הנוער של המועדון, אותה אימן אביו אורן. בשנת 2018 הוא זכה עם הקבוצה באליפות המדינה. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018 הגיע אהרוני יחד עם תיכון חדש לגמר ליגת העל לתיכונים, שם קלע 4 נקודות ומסר 8 אסיסטים אשר סייעו לקבוצתו לנצח את תיכון כצנלסון ולזכות באליפות. עונה לאחר מכן סייע אהרוני לקבוצת הנוער לזכות בדאבל לאחר ניצחון 3–0 בסדרת הגמר על הפועל תל אביב.

בעונת  עלה אהרוני לסגל הבוגר של מכבי תל אביב ושיחק לסירוגין בקבוצת הנוער. בקבוצת הבוגרים הוא שותף במשחק בודד בו עלה לדקה. בתום העונה זכה אהרוני עם הקבוצה באליפות.

ב-3 ביולי 2020 חתם אהרוני באליצור עירוני נתניה מהליגה הלאומית. בקבוצה שותף ב-35 משחקים, בהם העמיד ממוצעים של 6.9 נקודות, 4.9 אסיסטים ו-2.7 ריבאונדים ב-27.8 דקות למשחק. בתום העונה עלה אהרוני עם נתניה לליגת העל, אך בסופו של דבר הקבוצה לא עברה בבקרה התקציבית ואהרוני המשיך לעונה נוספת בנתניה בליגה הלאומית. בעונתו השנייה בקבוצה שותף ב-14 משחקים בעונה הסדירה לפני שנפצע וגמר את העונה, במהלך המשחקים בהם שותף העמיד ממוצעים של 9.6 נק', 4 אסיסטים ו-2 ריבאונדים ב-24.4 דק' למשחק.

ביוני 2022 חתם על חוזה לשנתיים בעירוני נס ציונה מליגת העל.

בפברואר 2023 שוחרר מנס ציונה לאחר שלא הרבה לקבל דקות משחק וחתם במכבי עירוני רמת גן מהליגה הלאומית, איתה זכה באליפות ועלה לליגת העל עונה שנייה ברציפות.

ב-31 ביולי 2023 חתם אהרוני לשנתיים בהפועל גלבוע גליל מהליגה הלאומית.בסיום עונת 2023/2024 זכה אהרוני עם הקבוצה אליפות הליגה הלאומית ונבחר לשחקן המצטיין של הפלייאוף.

ב - 22 ביולי 2024 חתם אהרוני באליצור עירוני נתניה מליגת העל בכדורסל. אהרוני מיעט לשחק בנתניה וביולי 2025 חזר לליגה הלאומית כאשר הצטרף למכבי רחובות.

## הערות שוליים

## קישורים חיצוניים

קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני מכבי תל אביב
קטגוריה:כדורסלני עירוני נס ציונה
קטגוריה:כדורסלני הפועל גלבוע גליל
קטגוריה:כדורסלני אליצור עירוני נתניה
קטגוריה:כדורסלני מכבי רחובות
קטגוריה:תל אביב-יפו: כדורסלנים
קטגוריה:בוגרי תיכון חדש
קטגוריה:ישראלים שנולדו ב-2002
רועי לוי (כדורגלן)

**רועי לוי** (נולד ב-4 בספטמבר 1987) הוא כדורגלן עבר ישראלי, ששיחק בעמדת הקשר האחורי והמגן הימני לסירוגין.

## קריירה
לוי, התחיל את הקריירה שלו במחלקת הנוער של הפועל ראשון לציון, והצטרף לקבוצה הבוגרת בעונת .

בקיץ , לוי חתם בהפועל רעננה, עמה רשם עליה לליגת העל לראשונה בתולדות המועדון. ב-22 באוגוסט 2009, לוי ערך את הופעת הבכורה שלו בליגת העל, בהפסד 1–3 להפועל באר שבע.

ב-8 ביוני 2010, לוי חתם בהפועל עכו. בעונתו הראשונה, מיעט לשחק אך בעונת 2011/2012, הפך לשחקן הרכב במועדון.

בקיץ , לוי חזר לקדנציה שנייה בהפועל ראשון לציון שנמשכה שנתיים.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל רעננה
קטגוריה:כדורגלני הפועל עכו
קטגוריה:ראשון לציון: כדורגלנים
קטגוריה:ישראלים שנולדו ב-1987
ג'יילן בארון

**ג'יילן בארון** (באנגלית:**Jaylen Barron** נולדה ב -31 באוגוסט 1997) היא שחקנית קולנוע וטלוויזיה אמריקאית, הידועה בתפקידיה כדומיניק וינסלו בסדרה "חסרי בושה" וכזואי פיליפס בסדרת הדרמה של נטפליקס "זואי ורייבן".

## ראשית חייה
בארון נולד ב־31 באוגוסט 1997 ברינו, נבאדה. בארון ומשפחתה עברו ללוס אנג'לס, שם החלה לשחק. אמה של בארון היא ממוצא מקסיקני ואילו אביה הוא אפרו-אמריקאי.

## קריירה
בארון עשתה את הופעת הבכורה שלה בטלוויזיה בשנת 2012, והופיעה בסדרות הטלוויזיה "בונז" בFOX ו"שייק" בערוץ דיסני. לאחר מכן המשיכה לשחק בתפקידים חוזרים בין היתר בסדרות "גוד לאק צ'ארלי" בערוץ דיסני ו"חסרי בושה" בשואוטיים. 

בשנת 2017 לוהקה בארון לתפקיד זואי פיליפס בסדרת הדרמה המקורית של נטפליקס "זואי ורייבן".   היא כיכבה בכל שלוש עונות הסדרה, וכן הופיעה בשני סרטים הנושאים את שם הסדרה. 

בינואר 2021 הופיע בארון בפרק של סדרת הדרמה "מוקד 911" שיצר ריאן מרפי לרשת פוקס. עוד באותה שנה לוהקה לתפקיד ראשי בסדרת הטלוויזיה "תקופת מבחן", עיבוד לסרט באותו שם משנת 2018. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
בלה גאל

**בלה גאל** (במקור **גולדשטיין**, בהונגרית: **Gaál Béla**; 2 בינואר 1893, דומבראד – 18 בפברואר 1945, מחנה ריכוז דכאו) היה שחקן, תסריטאי, במאי קולנוע יהודי-הונגרי שנספה בשואה.

## קורות חיים
בלה גאל נולד במשפחה יהודית, בנם של מיקשה גאל (מקודם: פנחס גולדשטיין) חקלאי, שנולד בקישווארדה ושל מלווין גרוסמן. הוא למד משפטים בבודפשט. בשנת 1913 היה תלמיד בית הספר למשחק של תיאטרון הקומדיה של בודפשט, ואחר כך שיחק בסאטו מארה וביים בגיור. הוא היה חייל במלחמת העולם הראשונה ולאחריה עלה על במת התיאטראות והקולנוע. ממרץ עד אוקטובר 1919 הפך למנהל תיאטרון מדאץ' שנפתח בבניין האקדמיה למוזיקה ע"ש פרנץ ליסט. בין השנים 1920–1922 לימד משחק קולנוע בבית הספר למשחק של "התאחדות השחקנים הארצית". בשנים 1927 עד 1929 היה מנהל ראשי של "תיאטרון מרכז העיר" (היום שמו: Katona József Színház (Budapest)).

הוא ביים סרט לראשונה בשנת 1920 (Star Film Factory) . לאחר צאתו של הסרט המדבר הפך לבמאי הקולנוע המועסק ביותר בהונגריה. גאל שימש בכישרון את צורכי הבידור ושל האידאולוגיה הרשמית. הסרט "מכונית האגדות" (Meseautó ) הירוקה-עד משנת 1934 הוא יצירתו. הוא היה נשיא "האיגוד הלאומי לקולנוע" ואז פתח בית ספר משלו לקולנוע.

על פי העיתון "רובעי בודפשט", הוא נרצח בבודפשט בתחילת 1945 על ידי אנשי מפלגת צלב החץ. על פי כתב העת "המדד הביוגרפי ההונגרי" הוא נהרג בבודפשט בסביבות ינואר-פברואר 1945. לפי הגרסה הרשמית הוא גורש ומת במחנה הריכוז דכאו בגרמניה. אשתו הייתה טרז לוצאי, אותה נשא ב-19 בנובמבר 1927 בבודפשט.

## סרטים בימויו


שמאל|ממוזער| הכרזה לסרט "ורשבג'" 1920

## כעוזר במאי
* מארש ראקוצי (1933, הונגרית-גרמנית-אוסטרית)
* הרומן של אידה (1934, עם אנדרה רנר)

## כתסריטאי
* חיי ניצחון (1923, שכיר חרב עם אנדורה)
* נשקי אותי, מתוקה! (1932)
* רק לא עם אישה! (1924)
* ויקה, החותרת הפראית (1933)
* קונדיטוריה בבודה (1935)
* בעל האחוזה החדש (1935)
* איש הזהב (1936, עם סנדור הבשי )
* אתה תהיה בעלי (1937)

## כשחקן קולנוע
* כאשר יהיה שלום (1916, מערכון)
* הריסון ובריסון (1917)
* הריסון ובריסון השני (1918)
* ארבע ההרפתקאות החדשות של ניק ווינטר חלק 1 בהברגה (1920) - גוט
* ארבע הרפתקאותיו החדשות של ניק ווינטר חלק 2 ציפורי לילה (1920) - גוט
* נשקי אותי, מתוקה! (1932) - במאי הסרט

## לקריאה נוספת
* Magyar életrajzi lexikon Főszerk. Kenyeres Ágnes. Budapest, Akadémiai Kiadó, 1967-1969. (לקסיקון ביוגרפי הונגרי . אגנש קניירש. בודפשט, 1967-1969)
* Horák Magda: A magyar értelmiség veszteségei az 1940-es években (מגדה הוראק: אבדות האינטליגנציה ההונגרית בשנות ה-40 של המאה ה-20)
* Magyar Színművészeti Lexikon. Szerk. Schöpflin Aladár. Budapest, Országos Színészegyesület és Nyugdíjintézete, 1929 (לקסיקון משחק הונגרי. עורך אלאדר שופפלין. בודפשט, איגוד השחקנים הלאומי והמכון לפנסיה, 1929.
* Magyar színházművészeti lexikon. Főszerk. Székely György. Budapest, Akadémiai Kiadó, 1994 (לקסיקון תיאטרון הונגרי . עורך ראשי. ג'רג' סקיי. 1994)
* Hangosfilm (סרט אודיו)

## קישורים חיצוניים

## הערות שוליים

קטגוריה:במאי קולנוע יהודים הונגרים
קטגוריה:מפיקי קולנוע יהודים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:שחקני קולנוע וטלוויזיה יהודים הונגרים
קטגוריה:מנהלי תיאטראות בהונגריה
קטגוריה:מפיקי תיאטרון יהודים
קטגוריה:תסריטאי קולנוע יהודים הונגרים
קטגוריה:שחקנים שנספו בשואה
קטגוריה:נספים במחנה הריכוז דכאו
קטגוריה:הונגרים שנולדו ב-1893
קטגוריה:הונגרים שנפטרו ב-1945
הספרייה הלאומית והאוניברסיטאית על שם הקדוש קלמנט מאוחריד

**הספרייה הלאומית והאוניברסיטאית על שם הקדוש קלמנט מאוחריד** (במקדונית: **Национална и универзитетска библиотека Св. Климент Охридски**) היא ספרייה בסקופיה, בירת מקדוניה הצפונית שמשמשת כספרייה לאומית של מקדוניה הצפונית וכספריית אוניברסיטת סקופיה.

## היסטוריה
הספרייה הוקמה ב-23 בנובמבר 1944 בהתאם להחלטת האספה האנטי פשיסטית של השחרור הלאומי של מקדוניה. האוסף הראשוני של הספרייה מנה 150,000 פריטים, בעיקר פרסומים מחקריים ולימודיים במדעי הרוח והחברה, כמו כן, אוסף זה מנה גם ספרי יעץ (אנציקלופדיות, מילונים וביבליוגרפיות). בשנת 1945 הספרייה הפכה לספריית הפקדה, הוחלט כי הספרייה תקבל עותק מכל פרסום היוצא לאור במקדוניה ויוגוסלביה לשעבר. ספרייה זו הייתה אחת משמונה ספריות הפקדה של יוגוסלביה לשעבר, לאחר פירוקה של יוגוסלביה היא הפכה לספריית הפקדה של רפובליקת מקדוניה העצמאית.

בניין הספרייה והאוסף שלה ניזוקו בשיטפון בשנת 1962 וברעידת אדמה בסקופיה בשנת 1963. ב-1964 הספרייה עברה למבנה זמני, ב-1972 נבנה מבנה חדש עבור הספרייה. ב-2008 הונחה אבן פינה למבנה חדש של הספרייה אשר פתח את שעריו ב-24 במאי 2009.

## אוספים
* "האוסף הארכאולוגי"
* "אוסף נדירים"
באוסף זה 218 כותרים, 196 מתוכם קשורים להיסטוריה ותרבות מקדונית.
* "אוסף כתבי-יד אוריינטליים"
באוסף זה 3,743 כתבי יד (2,586 כתבי יד ערביים, 1,050 עות'מאנים ו-107 פרסיים). כמו כן, ישנם אלפי ספרים מודפסים בשפות אלו.
* "אוסף אומנות"
* "אוסף מוזיקה"
* "אוסף מפות"
אוסף זה כולל מפות, אטלסים וגלובוסים.
* "אוסף הדפסים קטנים"
* "אוסף עבודות דוקטורט"
אוסף זה כולל עבודות תיזה ועבודות דוקטורט.

## קישורים חיצוניים

* 
* אתר הספרייה

## הערות שוליים

מקדוניה הצפונית
ספרייה
ספרייה
האחות קרי (סרט)

**האחות קרי** (באנגלית: **Carrie**) הוא סרט קולנוע אמריקאי בשחור-לבן משנת 1952, בבימויו של ויליאם ויילר, עם ג'ניפר ג'ונס ולורנס אוליבייה בתפקידים הראשיים.

התסריט מבוסס על הרומן "האחות קרי" של תאודור דרייזר משנת 1900.

הסרט היה מועמד לפרס אוסקר לעיצוב התלבושות הטוב ביותר ולפרס אוסקר לעיצוב ההפקה הטוב ביותר.

וילאם ויילר היה מועמד לפרס באפט"א לסרט הטוב ביותר.

לורנס אוליבייה היה מועמד לפרס באפט"א לשחקן הבריטי הטוב ביותר.

## תקציר העלילה
קרי מיבר (ג'ניפר ג'ונס) היא צעירה מעיירה במיסורי שנוסעת ברכבת לעיר הגדולה שיקגו כדי למצוא מזלה שם. ברכבת מתוודעת אליה סוכן נודד חלקלק בשם צ'ארלס דרואה (אדי אלברט), מנסה להתחיל איתה ומשאיר לה כרטיס ביקור אם תצטרך אותו.

קרי מתגוררת אצל אחותה ובעלה ועובדת במפעל לתפירת נעליים. היא מתקשה לעמוד בלחץ העבודה ופעם אחת נדקרת באצבעה ומפוטרת. בצר לה היא פונה לדרואה שמנצל את ההזדמנות, נותן לה 10 דולר ומזמין אותה לארוחת ערב במסעדה המפוארת "פיצג'לרד".

קרי מהססת אבל מחוסר ברירה מגיעה למסעדה שם היא פוגשת את דרואה ואת מנהל המסעדה ג'ון הרסטווד (לורנס אוליבייה) שמתאהב בה מיד. ג'ון נשוי לג'ולי (מרים הופקינס) ויש להם בן ובת אך הוא אינו אוהב אותה. קרי עוברת לגור בדירת דרואה אך הוא אינו ממהר להתחתן אתה. ג'ון ממשיך לחזר אחרי קרי ודבר זה מתגלה לבעל המסעדה מר פיצג'רלד שמודיע לו שמעתה ישלם את המשכורת ישירות לאשתו. ג'ון לוקח 10.000 דולר מכספת המסעדה ומשכנע את קרי לנסוע אתו לניו יורק ולהתחיל חיים חדשים.

הצרות מתחילות מיד. קרי נכנסת להיריון, שליח ממר פיצ'גרלד מכריח אותו להחזיר את הכסף אחרת יפנה למשטרה, הוא אינו מסוגל להשיג עבודה וקרי מגלה שהוא גם נשוי.

ג'ולי ועורך דינה משכנעים אותו לוותר על חלקו בביתם כדי לקבל גט מיד והוא חותם מחוסר ברירה. כעת אין לו דבר. קרי מפילה את הוולד ולבסוף עוזבת אותו והוא מידרדר לעוני וגר בבית מחסה.

בינתיים מצליחה קרי כשחקנית ושמה מתפרסם. ג'ון מחליט לבקר אצלה והיא נדהמת ממראהו ורוצה לעזור לו אך הוא מנצל הזדמנות שהיא איננה, לוקח מארנקה מטבע של רבע דולר ומסתלק.

## צוות השחקנים

## קישורים חיצוניים

*קטעים מהאחות קרי, באתר יוטיוב
*האחות קרי (סרט), באתר TCM

קטגוריה:סרטי 1952
קטגוריה:סרטי דרמה אמריקאיים
קטגוריה:סרטי דרמה היסטורית אמריקאיים
קטגוריה:סרטי ויליאם ויילר
קטגוריה:סרטי פרמאונט
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים המבוססים על רומנים אמריקאים
קטגוריה:ערכים שבהם תבנית בריטניקה אינה מתאימה
תערוכת הרכב הבין-לאומית של אמריקה הצפונית

**תערוכת הרכב הבין-לאומית של אמריקה הצפונית** (באנגלית: **North American International Auto Show (NAIAS)**) הידועה גם כ**תערוכת הרכב של דטרויט** היא תערוכת רכב שנתית, המתקיימת בדטרויט, מישיגן. האירוע התקיים לראשונה בשנת 1899 ומאז 1957 כולל גם יצרנים בין-לאומיים. בין השנים 1989 עד 2019 התקיימה התערוכה בחודש ינואר. בשנת 2020 הוחלט על העברת התערוכה לחודשי הקיץ, אך האירוע נדחה בשל התפרצות מגפת הקורונה בארצות הברית.

## היסטוריה
בשנת 1899 ויליאמם אי. מצגר ארגן תערוכת רכב בדטרויט, פחות משנה אחרי שהתקיימה תערוכת הרכב של פריז, תערוכת הרכב הראשונה מסוגה. מצגר המשיך לקיים את התערוכה גם בשנתיים הבאות. בשנת 1902 חברו למצגר חמש סוכנויות רכב נוספות שפעלו בעיר והחליטו לקיים תערוכה שנתית. בשנת 1907 גדל המספר ל-16 סוכנויות, שהחליטו לקיים את התערוכה באופן עצמאי ללא המעורבות של החברה של מצגר שארגנה את התערוכות עד אז. הצלחת התערוכה באותה שנה הובילה לייסוד איגוד סוכני הרכב של דטרויט (DADA), שלקח על עצמו את האחריות לארגון התערוכות. בעשורים הראשונים הוצגו בתערוכת רק דגמים של יצרנים אמריקאיים. בשנת 1957 החלו להציג גם יצרנים בין-לאומיים.

בשנת 1987 החליט האיגוד להפוך את התערוכה לבין-לאומית. חברי האיגוד פנו ליצרנים מאירופה ויפן במטרה שאלו יציגו ויחשפו דגמים חדשים בתערוכה. התערוכה החלה לצבור פופולריות רבה ובשנת 1989 שונה שמה ל"תערוכת הרכב הבין-לאומית של אמריה הצפונית". ביולי 2018 הוכרזו תוכניות להעביר את התערוכה מינואר ליוני החל משנת 2020, בתקווה למשוך יותר מבקרים ולהוסיף אירועי חוץ. מגפת הקורונה בארצות הברית הובילה לביטול התערוכה שתוכננה להתקיים בשנת 2020. התמשכות המגפה הביאה לביטול התערוכה גם בשנת 2021.

בשנת 2003 נקבע שיא המבקרים בתערוכה שעמד על 838,066 מבקרים. שלושה נשיאי ארצות הברית ביקרו בתערוכה במהלך כהונתם: דווייט אייזנהאואר (1960), ביל קלינטון (1999) וברק אובמה (2016).

החל משנת 1989 מוענקים במסגרת התערוכה פרסי מכונית השנה בצפון אמריקה.

## קישורים חיצוניים

## הערות שוליים

קטגוריה:תערוכות רכב
קטגוריה:ניו יורק: תחבורה
יבגני פטרוסיאן

**יבגני פטרוסיאן** (ברוסית: ** Евгений Ваганович Петросян**; נולד ב-16 בספטמבר 1945 בבאקו) הוא אמן אסטרדה, סופר-הומוריסטן, ומנחה טלוויזיה יהודי רוסי - ארמני.

## קורות חיים
נולד בבאקו למשפחה ארמנית-יהודית מעורבת.

משנת 1964, במשך חמש שנים, שימש פטרוסיאן כמנחה עם חוש הומור וחן רב (מה שנקרא "קונפרנסייה") בתזמורת המדינה תחת לאוניד אוטיוסוב. לאחר מכן עבד במשך 20 שמה במוסקונצרט .

החל משנת 1987 פטרוסיאן משתתף בתוכנית "אנשלג"  במשך 13 שנה. בשנת 1994, פטרוסיאן החל להנחות תוכנית אישית "סמחופנורמה" , שהייתה קיימת במשך 10 שנים. הפרויקטים הידועים של פטרוסיאן כוללים את תוכנית הטלוויזיה "קריבויה זרקלו" , שם הקומיקאי שיחק לעיתים קרובות את התפקידים הראשיים. תוכנית זו שודרה בין השנים 2003 עד 2014. הצוות של הפרויקט כלל קומיקאים מפורסמים רבים.

## קישורים חיצוניים

* 

## הערות שוליים

קטגוריה:סאטיריקנים יהודים
קטגוריה:סאטיריקנים רוסים
קטגוריה:חקיינים יהודים
קטגוריה:סטנדאפיסטים יהודים
קטגוריה:הומוריסטנים יהודים
קטגוריה:יהודים ארמנים
קטגוריה:רוסים שנולדו ב-1945
הרי אנטיכאסיה

**אנטיכסיה** (ביוונית: **Αντιχάσια**) הוא רכס הרים מיוער בצפון היחידות האזוריות טריקאלה ולאריסה בתסליה, יוון. הוא חלק מהגבעות המזרחיות של רכס פינדוס. הנקודה הגבוהה ביותר בגובה 1,424 מ', בחלקם המזרחי של ההרים. סלעי מטאורה ליד קלמבקה נחשבים לחלק מאנטיכאסיה.

אנטיכאסיה משתרעת מעמק נהר מורגקני במערב ועד עמק נהר טיטריסיוס במזרח. שניהם יובלים של נהר פיניוס, הזורם דרומית-מערבית ודרומית להרים. אורכו כ-45 ק"מ ממזרח למערב. טווחי ההרים הקרובים ביותר הם חסיה לצפון מערב Kamvounia לכיוון צפון-מזרח. מישור תסאליה העצום שנמצא מדרום.

רכס ההרים נתן את שמו ליחידה העירונית אנטיכאסיה ביחידה האזורית לריסה המערבית. יישובים נוספים בהרים ובקרבתם הם קלמפקה (דרום-מערב), ורדיקוזה (מזרח) וקוניסקוס (צפון). כבישים: הכביש הלאומי היווני 6 / E92 (איגומניצה - יואנינה - טריקאלה - לריסה) עובר דרומית להרים, וכביש הלאומי היווני 15 (קלמבקה - גרוונה - סיאטיסטה) עובר ממערב להם.

## הערות שוליים

אנטיכאסיה
קטגוריה:אירופה: רכסי הרים
להאמין (שיר של דולי ופן ועידן רייכל)

"**להאמין**" הוא סינגל של צמד היוצרים הישראלי דולי ופן, ביחד עם המוזיקאי הישראלי עידן רייכל, שיצא לאור ב-20 ביולי 2021, כסינגל הרביעי מתוך אלבום האולפן השני של הצמד, "צעירים לנצח". נכון לספטמבר 2025, לשיר יש למעלה מ-12 מיליון צפיות ביוטיוב.

## רקע
השיר הוא שיתוף הפעולה השני של דולי ופן ורייכל, לאחר שהשלושה יצרו יחד את שירו של רייכל משנת 2018, "עכשיו נשארנו שנינו". על השיר סיפרו דולי ופן: 

## ביקורות
מבקר המוזיקה יוסי חרסונסקי העניק לשיר ארבעה כוכבי זהב מתוך חמישה, וציין כי "המוזיקה עגמומית, יש בה קרני שמש שמסתתרות מאחורי ענן, לא ממש מבשרות על האור הגדול שיגיע", וחשב כי נשמע ש"ההשראה לכך היא עידן רייכל. אף על פי שבקרדיטים דולי ופן הם מלחיני השיר – הוא נשמע לגמרי רייכלי בסולם, במנגינה הנוגה היפה, בטון המלנכולי. ממש הידמות בינם ובינו". בפרוגי תואר השיר כ"שילוב מדהים" בין הצמד לרייכל.

## מיקומי שיא

## קישורים חיצוניים

## הערות שוליים

קטגוריה:שירי דולי ופן
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים בהוצאת הליקון
קטגוריה:סינגלים בהוצאת די-מיוזיק
כפיר צ'קול

**כפיר צ'קול** (נולד ב-31 ביולי 1982) הוא כדורגלן עבר ישראלי, ששיחק בעמדת הקשר.

## קריירה
צ'קול נולד באתיופיה ובגיל קטן עלה עם משפחתו לישראל, והחל לשחק כדורגל בקבוצת הנוער של מכבי נתניה. ב-25 בפברואר 2000, צ'קול ערתך את הופעת הבכורה שלו בקבוצה הבוגרת בתיקו 0-0 נגד הפועל כפר סבא. ב-20 באוקטובר 2000, צ'קול נפצע בתחילת המשחק נגד מ.ס. אשדוד. ב-14 בספטמבר 2002, צ'קול הבקיע את שער הבכורה שלו בקבוצה בתיקו 1-1 נגד בית"ר ירושלים.

בקיץ , צ'קול הושאל להפועל נצרת עילית, במדיה לא רשם דקות משחק ועזב את הקבוצה להפועל ראשון לציון בינואר . בהמשך, הושאל להפועל ירושלים, בית"ר שמשון תל אביב והפועל אום אל-פחם.

בקיץ , צ'קול שוחרר מנתניה וחתם במכבי שלומי/נהריה. בהמשך הקריירה, שיחק גם במכבי כפר כנא, בית"ר פתח תקווה, הפועל חדרה, אחווה עראבה והפועל אחווה חיפה.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל ראשון לציון
קטגוריה:כדורגלני הפועל ירושלים
קטגוריה:כדורגלני בית"ר שמשון תל אביב
קטגוריה:כדורגלני הפועל אום אל-פחם
קטגוריה:כדורגלני מכבי כפר כנא
קטגוריה:כדורגלני הפועל חדרה
קטגוריה:כדורגלני אחווה עראבה
קטגוריה:נתניה: כדורגלנים
קטגוריה:ישראלים ילידי אתיופיה
קטגוריה:ישראלים שנולדו ב-1982
ז'וזף יוטה

**ז'וזף יוטה** (בצרפתית: **Joseph Jouthe**; נולד ב-17 באוקטובר 1961) הוא פוליטיקאי מהאיטי, שכיהן כראש ממשלת האיטי ה-22, מ-4 במרץ 2020 עד 14 באפריל 2021. יוטה דובר ארבע שפות: קריאולית האיטית, צרפתית, אנגלית וספרדית.

מהנדס אזרחי בהכשרתו.

## ביוגרפיה
יוטה נולד בשנת 1961, בעיר תומונד.

בין השנים 1989–2006, הוא עבד כפקיד ארגון האומות המאוחדות.

בין 2017 ל-2018, הוא עבד כיועץ מיוחד לפרויקטים מיוחדים, עבודות ציבוריות ורכש ציבורי במשרדו של ראש הממשלה ג'ק גאי לפונטנט.

בספטמבר 2018, הוא מונה לשר לאיכות הסביבה בממשלתו של ז'אן הנרי סנט ובספטמבר 2019, הוא מונה לשר האוצר והכלכלה.

ב-2 במרץ 2020, מונה יוטה לראש ממשלת האיטי והוא החל את כהונתו כעבור יומיים. ב-14 באפריל 2021, הוא הודיע כי התפטר מתפקיד ראש הממשלה ובמקומו מונה לראש ממשלה זמני, קלוד ז'וזף, על ידי נשיא האיטי, ז'ובנל מואיז.

## קישורים חיצוניים

## הערות שוליים

קטגוריה:ראשי ממשלת האיטי
קטגוריה:האיטים שנולדו ב-1961
אורלי סיגל

**אורלי סיגל** (נולדה ב-17 ביולי 1977) היא סופרת ישראלית.

## ביוגרפיה
אורלי סיגל נולדה וגדלה בירוחם. כשהייתה בת חמש, הוריה התגרשו והיא עברה להתגורר עם אימה בירושלים.

סבתה היא רבקה (בקי) קאופמן שהייתה שחקנית בתיאטראות ברודוויי וצאצאית של הגאון מווילנה.

כשהייתה בת 14 שיחקה בהצגה "ציד המכשפות" בתיאטרון באר שבע, לצד אלישבע מיכאלי, אילי גורליצקי, אריאל פורמן, אורלי טובלי ואחרים.

בתיכון למדה בפנימיית אשל הנשיא ומאחר והצטיינה בלימודים סיימה את התיכון בגיל 17. לאחר סיום התיכון התגוררה במספר מקומות שונים בעולם, בין היתר בברזיל עם משפחתו של אביה שחזר להתגורר שם וגם שהתה בלונדון ובניו יורק. היא חזרה לישראל להתגייס ולאחר סיום השירות בצה"ל המשיכה לטייל בעולם.

שירתה בצה"ל בתפקיד מורה חיילת ונשלחה בעת שירותה לקייב מטעם הסוכנות היהודית וצה״ל.

בעלת תואר ראשון בסוציולוגיה ואנתרופולוגיה מהאוניברסיטה העברית בירושלים ותואר שני בפסיכולוגיה ארגונית, עם התמחות במגדר מבית הספר לכלכלה של לונדון. את התזה בשנת 2001 כתבה על פריחת חברות ההזנק (סטארט-אפים) כהזדמנות ליצירת סביבת עבודה שיוונית לנשים.

סיגל עובדת כמנחה לתהליכים בחשיבה המצאתית וניהול חדשנות בארגונים ומרצה אורחת באוניברסיטאות בישראל ומחוצה לה, ומקדמת את המודעות הציבורית לתסמונות נדירות כנשאית של התסמונת Beckwith Wiedemann. מנחה סדנאות כתיבה למתמודדי נפש, חולי פיברומאלגיה ולקהל הרחב, בין היתר בבית הספר לכתיבה "סדנאות הבית" של אשכול נבו ואורית גידלי. מגישה את הפודקאסט הספרותי "שתים על כתיבה" עם מאיה וקסלר. מתגוררת במושב ניר צבי, נשואה ואם לשניים.

## קריירה ספרותית
כתיבתה הושפעה מעבודתה ומסעותיה בעשרות מדינות והיא דוברת שבע שפות. התפרקותו של התא המשפחתי הגרעיני השפיע על כתיבתה ועל השקפותיה ביחס לזוגיות, נישואין, הורות ויחסי משפחה. שני ספריה היו לרבי מכר.

במאי 2018 ראה אור ספר הביכורים שלה, **ניסויים פתוחים** בהוצאת כנרת זמורה ביתן דביר ובעריכת ד"ר עלמה כהן ורדי.

במרכזו של הספר נמצא העיסוק בדיסוננס התרבותי הקשור במשפחה ותשוקה. הרומן פותח שאלות הקשורות לנורמות עתיקות, מונוגמיה, פוליאמוריה ומבנים חברתיים כמו מסגרת משפחתית, חיי נישואין ועוד.

בנובמבר 2019 פורסם ספרה השני, **בואי**, גם הוא בעריכת כהן ורדי ובהוצאת כנרת זמורה ביתן דביר.

הספר עוסק באהבה וקושי ובכוחה המרפא של ההורות. בספר שלוש נובלות אשר במרכזן גיבורים החיים בעולם נורמטיבי לכאורה ומתמודדים עם קונפליקטים שונים בשגרת חייהם, ובכל אחד משלושת הסיפורים יש אלמנט של בחירה והתלבטות.

במרץ 2022 פורסם ספרה השלישי של סיגל **ועכשיו אהבה** בהוצאת שתיים בעריכת אורנה לנדאו.

הספר עוסק בהורות לילד על הרצף האוטיסטי, אימוץ, הריונות ולידה. הוא קושר מספר סיפורים יחדיו ומעלה תהיות לגבי השאלות וההתמודדויות הקשות בחיים.

## קישורים חיצוניים

* פרסומים של אורלי סיגל באתר הספרייה הלאומית
* הספרים של אורלי סיגל באתר עברית
* 
* 
* אורלי סיגל בראיון על כתיבתה, לונדון את קירשנבאום, יוני 2018

## הערות שוליים

קטגוריה:סופרות ישראליות
קטגוריה:ניר צבי: אישים
קטגוריה:סופרים ישראלים
קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1977
קטגוריה:ישראלים שנולדו ב-1977
לילי ב. ראדו

**לילי ב. ראדו,** (בהונגרית: **B. Radó Lili**; בודפשט, 5 ביוני 1896 – בודפשט, 19 בספטמבר 1977) הייתה משוררת יהודייה-הונגרייה, סופרת נוער, מתרגמת.

## ביוגרפיה
לילי ראדו סיימה את לימודיה בחוג השירה של המכללה "המוזיקה הלאומית" (Nemzeti Zenede) בבודפשט. משנת 1911 פרסמה בכתבי עת, תחילה באזור ערי השדה ולאחר מכן בבודפשט. לילי ראדו כתבה 17 כרכים של שירי נוער, ספרי סיפורים לנוער, שירה לנוער, יצירות למקהלות. היא הייתה חברת מערכת בעיתוני הנוער וברדיו לנוער. עבודותיה פורסמו גם בפינית, בגרמנית, באיטלקית ובשוודית. ראדו תרגמה רומנים רבים ושירים.

מתקופת הפלישה הגרמנית להונגריה במרץ 1944 (מבצע מרגרטה) ועד לשחרורה ניהלה יומן. היא שרדה את תקופת השואה עם משפחתה בבודפשט תחילה בבנייני הטלאי הצהוב ולאחר מכן בגטו בודפשט.

ראדו הייתה חברה ב"קרן האמנות של הרפובליקה העממית ההונגרית" ובמועדון PEN, ארגון הסופרים הבינלאומי ההונגרי.

היא התמלילנית של שיר תנועת הנוער המפורסם "הפיאוניר העליז" (Vidám úttörő), שמכונה בדרך כלל בשם "כמו הסנאי על העץ..." (Mint a mókus fenn a fán).

## משפחתה
ראדו היא בתם של ד"ר לאיוש ראדו (רוזנבליט) (1863–1915) עורך דין יליד קישווארדה ושל מריה ודאס (ויינברגר). היא איבדה את אמה בגיל צעיר. סבה וסבתה מצד אביה היה ד"ר ברנאט רוזנבליט ויוהנה פוקס, סבה וסבתה מצד אמה היו איגנץ ויינברגר ואילקה ברגר.

אחיה היה אישטוואן ראדו עיתונאי מפיק ודרמטורג.

בעלה ארפאד בלשה (מקודם: ברגר) היה אדריכל, איתו התחתנה ב-25 בדצמבר 1918 בבודפשט. ילדיהם היו מריה בלשה (1919–1981)  רופאה וטמאש פ. בלשה, מלחין, מנצח ופסנתרן.

## עבודותיה העיקריות
* שניים מול המראה (שירים, בודפשט, 1931)
* אני מרגישה שחייתי (שירים, בודפשט, 1935)
* שירים קטנים על בעלי חיים (עם המוזיקה של טיבור קזאקסיי, 1937)
* סיפורי הדודה לילי (בודפשט, 1937)
* שיר בלילה (שירים, בודפשט, 1942)
* פעוט, ציפור קטנה, פרח קטן (סיפורים, שירים. שירי ילדים עם המוזיקה של טמאש בלשה, בודפשט, 1943)
* מאשה הערמומית (תצלום הסיפורים, בודפשט, 1948)
* עיר הפרח האדום (אגדה, בודפשט, 1949)
* סיפורים צבעוניים (בודפשט, 1949)
* גן ירק עליז (ספר תמונות פואטי, בודפשט, 1949)
* יגון המלך פטי (אגדה, בודפשט, 1966)

## לקריאה נוספת
* לקסיקון ביוגרפי הונגרי

* :hu:Buza Péter: Éld túl az életet. Radó Lili történelme (Budapest, 2017) (פטר בוזה : לשרוד את החיים. ההיסטוריה של לילי ראדו (בודפשט, 2017))

## הערות שוליים

קטגוריה:יהודיות הונגריות
קטגוריה:מתרגמים יהודים הונגרים
קטגוריה:ניצולות השואה: הונגריה
קטגוריה:סופרות ילדים ונוער יהודיות
קטגוריה:סופרות יהודיות הונגריות
קטגוריה:ניצולי השואה: הונגריה
קטגוריה:סופרי ילדים ונוער יהודים
קטגוריה:משוררות יהודיות הונגריות
קטגוריה:מתרגמות יהודיות
קטגוריה:מתרגמות הונגריות
קטגוריה:כותבי יומן בשואה
קטגוריה:כותבות יומן בשואה
קטגוריה:ילידות 1896
קטגוריה:הונגרים שנולדו ב-1896
קטגוריה:נפטרות ב-1977
קטגוריה:הונגרים שנפטרו ב-1977
המפלגה ההאיטית טט קאלה

ממוזער
**המפלגה ההאיטית טט קאלה** (בצרפתית: **Parti Haïtien Tèt Kale**; בקריאולית האיטית: **Pati ayisyen an Tèt Kale**) היא מפלגה פוליטית בהאיטי. פירוש המילים "טט קאלה" הם "ראש מגולח", כינוייו של נשיא האיטי שהיה ראש המפלגה, מישל מרטלי. המפלגה נמצאת בימין-מרכז של המפה הפוליטית והיא בעלת נטיות ליברליות.

## היסטוריה
המפלגה הוקמה רשמית ב-16 באוגוסט 2012.

בבחירות לנשיאות 2015 מועמד המפלגה לנשיאות היה ז'ובנל מואיז, שזכה. בבחירות לפרלמנט בשנת 2015 קיבלה המפלגה 110 מושבים, מתוכם 11 בסנאט, ו-99 בלשכת הצירים.

## ביקורת
לאחר הסיבוב הראשון השנוי במחלוקת בבחירות לנשיאות בשנת 2015, המפלגה תוארה כ"מושחתת "ו"לא מתפקדת", על ידי מספר קבוצות ומפלגות בהאיטי.

## קישורים חיצוניים
* 

## הערות שוליים

קטגוריה:האיטי: מפלגות
קטגוריה:מפלגות שהוקמו ב-2012
הפארקים הלאומיים של הממלכה המאוחדת

[280px|ממוזער|מפת הממלכה המאוחדת עם 14 הפארקים הלאומיים הרשמים ו[הברודס שבדרגת שימור זהה.]]
**הפארקים הלאומיים של הממלכה המאוחדת** (באנגלית: **National parks of the United Kingdom**) כוללים 14 פארקים לאומיים רשמיים באנגליה, ויילס וסקוטלנד.

בממלכה המאוחדת הפארקים הלאומיים אינם מוגדרים באופן דומה לנהוג ברוב שאר המדינות. על פי הגדרות השימור של האיגוד הבין-לאומי לשימור הטבע ומשאבי הטבע (IUCN) פארקים לאומיים הם גופים המנוהלים על ידי המדינה ומגבילים מאוד פעילות פיתוח אנושית בשטחי הפארקים במטרה להגן על החי, הצומח והנוף בהם. לעומת זאת, בממלכה המאוחדת הפארקים מנוהלים על ידי ארגונים מקומיים ובשטחיהם ממשיכה להתרחש פעילות פיתוח כגון בנייה, חקלאות ותעשייה בנוסף לפעילות עידוד תנועת מבקרים בפארקים כחלק מעידוד הכלכלה בשטחיהם. היחס לפארקים הלאומיים בבריטניה מדגיש את הנוף ואורח החיים הייחודי בהם לצד שימור הטבע, מה שמאפשר הרבה פחות הגבלות על הנעשה בשטחיהם בכל הנוגע לשימור הטבע.

לצד הפארקים הלאומיים פרוסים ברחבי בריטניה גם 46 "אזורי יופי טבעי יוצא דופן" (AONB) שמוגדרים באופן דומה כשמורות טבע בעלת נוף ייחודי, אך מנוהלות ומוחזקות בתוך המחוז ולרוב כוללות פחות פעילות לתיירים ומטיילים.

## הפארקים הלאומיים
רשימת הפארקים הלאומיים ברחבי הממלכה המאוחדת לפי סדר היווסדם:

קיימים עוד שני פארקים,  הנמצאים במבחן ועדין לא הוגדרו רשמית כפארקים לאומיים: גבעות מורן (Mourne) בצפון אירלנד (שכיום אין בה פארקים לאומיים) והרי הפניין הדרומיים הצמודים לפארק אזור הפסגות באנגליה.

## ראו גם
* אזור יופי טבעי יוצא דופן
* קרן הנאמנות הלאומית למקומות בעלי עניין היסטורי או יופי טבעי

## קישורים חיצוניים

* האתר הרשמי של ראשות הפארקים הלאומיים.

קטגוריה:הממלכה המאוחדת: פארקים לאומיים
קטגוריה:פארקים לאומיים לפי מדינה
קטגוריה:הממלכה המאוחדת: גאוגרפיה
אבובקאר דומבייה

**אבובקאר ז'וניור דומבייה** (בצרפתית: **Aboubacar Junior Doumbia**; נולד ב-12 בנובמבר 1999 בחוף השנהב) הוא כדורגלן מחוף השנהב, המשחק בעמדת החלוץ בקבוצת הפועל חיפה מליגת העל הישראלית.

## קריירת מועדונים
דומבייה שיחק בליגה המקומית של חוף השנהב, ובהמשך בקבוצות מהליגות הנמוכות בצרפת ובפינלנד.

ב-2 בפברואר 2021 חתם דומבייה על חוזה לעונה וחצי במכבי נתניה מליגת העל. ב-6 בפברואר ערך דומבייה את הופעת הבכורה שלו במדי המועדון, בתיקו 0-0 נגד הפועל חיפה במסגרת המחזור ה-19 בליגה. ב-15 בפברואר הבקיע דומבייה את שער הבכורה שלו במועדון, בניצחון 1–4 על עירוני קריית שמונה במסגרת המחזור ה-21 בליגה. בחצי העונה הראשונה שלו במועדון ערך דומבייה 15 הופעות ליגה, בהן הבקיע שני שערים.

ב-27 בינואר 2022 חתם לחצי עונה במכבי פתח תקווה. ב-19 בפברואר כבש שער בכורה בתיקו 1-1 עם מכבי נתניה.

### קריירה בינלאומית
דומבייה נכלל בסגל נבחרת חוף השנהב לאולימפיאדת טוקיו 2020.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני קרמיוטיסה
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים איבוארים בישראל
קטגוריה:ספורטאים זרים בקפריסין
קטגוריה:איבוארים שנולדו ב-1999
קטגוריה:כדורגלנים מחוף השנהב באולימפיאדת טוקיו (2020)
מפלגת רפונס פיזאן

**מפלגת רפונס פיזאן** (בצרפתית: **Réponse Paysanne**; בקריאולית האיטית: **Repons Peyizan**) היא מפלגה פוליטית בהאיטי. המפלגה הוקמה ביולי 2010 על ידי מישל מרטלי. המפלגה נמצאת בימין-מרכז של המפה הפוליטית.

מישל מרטלי נבחר לנשיא האיטי כמועמד מפלגה זו ב. בבחירות אלו, המפלגה קיבלה 67.57 אחוז מהקולות.

בבחירות לפרלמנט שנערכו ב-2011, המפלגה קיבלה שלושה מושבים, שלושתם בלשכת הצירים של האיטי.

מהמפלגה התפצלה המפלגה ההאיטית טט קאלה.

## שם וסמל
פירוש המילים "רפונס פיזאן" הם "תשובת האיכרים".

סמל המפלגה הוא שור שחור שמסתכל שמאלה על רקע של דשא ירוק ושמיים כחולים.

## הערות שוליים

קטגוריה:האיטי: מפלגות
קטגוריה:מפלגות שהוקמו ב-2010
בית החולים רויאל הובארט

**בית החולים רויאל הובארט** (באנגלית: **Royal Hobart Hospital**) הוא בית חולים ציבורי, במרכז העיר הובארט, בירת טסמניה שבאוסטרליה.

בית החולים מנוהל על ידי ממשלת טסמניה, כחלק ממשרד הבריאות ושירותי האנוש והוא בית החולים הגדול ביותר בטסמניה. בית החולים מספק שירותים לכל דרום טסמניה ויש לו קיבולת של 400 חולים. שירותים רבים ברחבי המדינה כגון ניתוחי לב וחזה, נוירוכירורגיה, טראומה גדולה, מיילדות בסיכון גבוה, רפואה היפרברית וטיפול נמרץ בילודים מבוססים בבית החולים.

בשנים האחרונות, בית החולים שופץ והוקמו בו מתחמים רבים, כולל מתחם חדש לנשים וילדים, שירות סרטן, טיפול נמרץ ומתקן לניתוחי יום. הפרויקט עלה 565 מיליון דולר.

מתקני המחקר של בית החולים מכונים קרן המחקר של בית החולים רויאל הובארט.

בית החולים פועל בשיתוף פעולה עם אוניברסיטת טסמניה.

## היסטוריה
בית החולים רויאל הובארט הוא בית החולים השני הכי ותיק באוסטרליה, אחרי בית החולים סידני. בנוסף, לאור כך שהוא נפתח בשנת 1804, הוא המוסד האזרחי הוותיק ביותר בטסמניה. הוא עבר למקומו הנוכחי, ברחוב ליברפול, בשנת 1820.

### בית החולים הכללי בהובארט
בית החולים הכללי בהובארט היה בעבר חלק מבית החולים רויאל הובארט. הוא הועבר למערכת בתי החולים הציבוריים של טסמניה ב-1 ביולי 1992.

### בית החולים הפרטי בהובארט
בנובמבר 1999 הושכר אגף המלכה אלכסנדרה והפך לבית החולים הפרטי בהובארט.

## קישורים חיצוניים

* 

## הערות שוליים

קטגוריה:הובארט: בתי חולים
סנטה מריה אל בניו

**סנטה מריה אל בניו** (לשעבר **סנטה מריה די באני**; באיטלקית: **Santa Maria di Bagni**) הוא כפר בפוליה שבאיטליה, חלק מהקומונה נרדו (Nardò) לחוף הים היוני.

## גאוגרפיה
ימין|ממוזער|250x250 פיקסלים| חוף הים של סנטה מריה אל בניו
סנטה מריה הוא כפר דייגים קטן, הממוקם על שפת מפרץ טאראנטו, על החוף המערבי של הים היוני בין גליפולי לפורטו צ'זארו (Porto Cesareo). יש בו חופים סלעיים וחוליים ארוכים ושמורים, בהם שמורת הטבע האזורית הסמוכה פורטוסלבג'יו (Portoselvaggio), פארק טבע עם 400 דונם של יער עצי אורן ושבעה קילומטרים של חוף איכותי ונקי. פורטוסלבג'יו היא אחת הריאות הירוקות העיקריות באזור פוליה.

סנטה מריה אל בניו נמצאת במרחק כ-45 דקות נסיעה ברכב מברינדיזי, 20 דקות מלצ'ה וכשעה וחצי מבארי. בכפר חנויות מזון, מסעדות, פאבים, ברים הפתוחים בקיץ 24 שעות ביממה, סניף דואר, סוכני נדל"ן, סוכני תיירות, מספרות, תחנת דלק, סוכנויות חדשות ושוק שבועי בכל יום ראשון. סופרמרקטים גדולים רבים, מרכזי קניות ובוטיקים של אופנה נמצאים בעיירות הסמוכות נרדו, גלאטונה, גליפולי ולצ'ה.

## מראות עיקריים
### מוזיאון
סנטה מריה אל בניו היה האתר של מחנה עקורים שהתקיים לאחר מלחמת העולם השנייה. במחנה זה הוקם ופעל בית הספר "אודים", בו קיבלו מאות ילדים, שרידי מחנות הריכוז, הכשרה בדרכם לארץ ישראל.

בכפר נפתח מוזיאון שהוקדש לאלפי ניצולי השואה שעברו באיטליה בדרכם לארץ ישראל לאחר מלחמת העולם השנייה. "מוזיאון הזיכרון וקבלת הפנים" נוצר בסנטה מריה, בה עברו כ-150,000 יהודים בין השנים 1943 ו-1947. במוזיאון חומרים בני התקופה מארכיוני מועצת העיר, כולל דוחות של עדים, צילומים וסרטונים, כמו גם חדר מולטימדיה וספרייה.

### מגדל החוף
ממוזער| מגדל נהר גלאטנה.
בסנטה מריה אל בניו קיים מגדל חוף מימי הביניים, שנקרא מגדל נהר גלאטנה, הידוע בכינויו "ארבעת העמודים" בשל מבנהו בעל ארבעה העמודים הדומים.

## קישורים חיצוניים

* סנטה מריה אל בניו - מחנה עקורים במלחמת העולם השנייה
* סנטה מריה אל בניו - וידאו
* סנטה מריה אל בניו - מצלמת רשת חיה 

## הערות שוליים

קטגוריה:מחנות עקורים
קטגוריה:פוליה
Cross-Eyed Mary

"**Cross-Eyed Mary**" הוא שיר של להקת הרוק המתקדם הבריטית ג'ת'רו טאל מאלבומם משנת 1971, "Aqualung".

השיר עוסק, כמו שירים נוספים באלבום, בדמויות שוליים בחברה המודרנית. הדמות המרכזית בשיר, המכונה "מרי הפוזלת" ("Cross-Eyed Mary"), היא תלמידת בית ספר העוסקת בשעות אחר הצהריים בזנות ומעדיפה את חברתם של ה"עלוקות האפורות" כמילות השיר על פני חבריה לבית הספר. השיר נכתב כמעין המשך לשיר הפותח באלבום, "Aqualung", ודמות ההומלס המככבת בו מוזכרת במהלך הבית הראשון.

"Cross-Eyed Mary" דורג כשיר ה-12 הטוב ביותר של ג'ת'רו טאל בספר "Rock - Das Gesamtwerk der größten Rock-Acts im Check".

## משתתפים
* איאן אנדרסון - שירה, גיטרה אקוסטית, חליל
* מרטין באר - גיטרה חשמלית
* ג'ון אוון - פסנתר, עוגב, מלוטרון
* ג'פרי האמונד - גיטרה בס
* קלייב בונקר - תופים, כלי הקשה
* טרי אליס - מפיק

## גרסת [[איירון מיידן]]

* להקת הרוק הכבד איירון מיידן ביצעה גרסת כיסוי לשיר, אשר הופיעה בכמה אלבומים של הלהקה, בהם Piece of Mind ו-The Trooper.

## בתרבות הפופולרית
### סרטים וטלוויזיה
* השיר הופיע בעונה הראשונה של הגרסה הבריטית לסדרת הטלוויזיה Life on Mars.
* השיר מופיע בפסקול הסרט לשבור את הגלים משנת 1996.

### מוזיקה
* להקת אלף ביצעה גרסת כיסוי לשיר בהופעה שלהם משנת 1972.
* להקת קלאץ' ביצעה גרסת כיסוי לשיר עבור אוסף המוזיקה Sucking the 70s.

## קישורים חיצוניים

* מילות השיר באתר SongMeanings

## הערות שוליים

קטגוריה:שירי 1971
קטגוריה:סינגלים מ-1983
קטגוריה:שירים באנגלית
קטגוריה:שירים על זנות
קטגוריה:שירי ג'ת'רו טאל
וואלי פאנק

**מרי וואלאס "וואלי" פאנק** (באנגלית: **Mary Wallace "Wally" Funk**; נולדה ב-1 בפברואר 1939) היא טייסת אמריקאית, וחלק מצוות הנשים של ה-13 של מרקורי, בו נבחרו נשים שיבצעו בדיקות סינון פזיולוגיות, במקביל לאסטרונאוטים המקוריים של תוכנית מרקורי, כחלק מתוכנית פרטית שלא נעשתה על ידי נאס"א.

## חייה
פאנק נולדה בפברואר 1939 בלאס וגאס, ניו מקסיקו. כבר כשהייתה בת 9, השתתפה פאנק בשיעור הטיסה הראשון שלה ובגיל 18 קיבלה את רישיון הטיס. עבודתה הראשונה הייתה בבית הספר לטיס של צבא ארצות הברית באוקלהומה, ותוך זמן קצר הפכה לאישה הראשונה אי פעם שעסקה כמדריכת טיסה בבסיסי הצבא.

ב-1961, כשהיא בת 21 בלבד, הוזמנה פאנק לתוכנית "נשים בחלל", שהוקמה על ידי הרופא וויליאם רנדולף לאבלס השני , יו"ר הוועדה המיוחדת של נאס"א למדעי החיים. אף על פי שהייתה צעירת המשתתפות, היא עברה את השלב הראשון של הבדיקות בהצלחה, יחד עם 12 נשים נוספות. שלב הבדיקות השני כלל הערכות פסיכולוגיות ובדיקות במכל בידוד, ובמהלכו שהתה פאנק 10 שעות ו-35 דקות בתוך מכל מים בחדר חשוך ואטום לרעש.

פאנק המשיכה גם לשלב השלישי, אך כמה ימים לפני ביצועו, נשלחו מברקים לכולן אשר הודיעו על ביטול הבדיקות. מספר משתתפות מה-13 של מרקורי ניסו להיאבק בהחלטה, ואף נפגשו עם סגן הנשיא לינדון ג'ונסון. מנהל נאס"א בפועל, ג'ורג' לאו, ציין כי לפי הדרישות, כל האסטרונאוטים צריכים להיות בוגרי קורס טיס צבאי ובעלי תואר הנדסי (למרות שג'ון גלן התקבל ללא תואר הנדסי). החלטה זו סגרה את הדלת בפני פאנק וחברותיה כי באותן שנים, נשים לא יכלו להשתתף בקורסי אימון של חיל האוויר והצי, ולכן לא היו נשים שיכלו להתקבל. למרות שחלק מהטייסות בקבוצת הפרויקט היו בעלות ניסיון מצטבר יותר מחלק מהאסטרונאוטים המועמדים, לא הסכימו לקבל את הניסיון שלהן על מטוסי סילון אזרחיים. חלק מחברי הוועדה היו בעד טענות הנשים, אולם הנושא לא התקדם ונאס"א לא קיבלה אף מועמדת לתוכנית האסטרונאוטים.

ביולי 2022 חברת בלו אוריג'ין שיגרה לראשונה ניו שפרד מאויש בקפסולה שהותקנה בראשו היו 4 אנשים בהם וואלי פאנק, בכך זכתה וואלי בת ה-82 בתואר האסטרונאוטית המבוגרת ביותר ונטלה את התואר מג'ון גלן שטס עם מעבורת החלל כשהיה בן 77.

## קישורים חיצוניים

* 

קטגוריה:אמריקאים ילידי ניו מקסיקו
קטגוריה:טייסות ה-13 של מרקורי
קטגוריה:בוגרות מכללת סטפנס
קטגוריה:בוגרי אוניברסיטת המדינה של אוקלהומה
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
צבא היבשה של רומניה

**הכוחות המזוינים של רומניה** (ברומנית: **Forțele Armate Române**; או צבא רומניה, ברומנית: **Armata României**) הוא הארגון המרכזי לשמירת ביטחונה של מדינת רומניה. צבא זה כולל 3 זרועות עיקריות: צבא היבשה של רומניה, הצי הרומני וחיל האוויר הרומני.

הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15 - 49. בשנת 2004 הוערך מספר הגברים בגילאים אלו ברומניה בכחמישה מיליונים. נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים.
## היסטוריה
בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים.

לאחר המהפכה ברומניה והדחתו והוצאתו להורג של השליט ניקולאה צ'אושסקו, החלה רומניה להתקרב למדינות המערב וביקשה לשדרג את הצבא שלה. בשנת 1997 זכתה חברת רפאל - מערכות לחימה מתקדמות מישראל בחוזה להשבחת נגמ"שים עבור צבא רומניה, בשיתוף הזרוע התעשייתית של צבא רומניה וחברת הטכנולוגיה השווייצרית ארליקון קונטראווס. תוכנית ההשבחה הייתה מבוססת על חבילת חימוש לנגמ"שים מפיתוח רפא"ל, המכונה "25-OWS". בשנת 2001 סיפקה חברת אלישרא מערכות לשליטה ובקרה ולוחמה אלקטרונית לצבא היבשה של רומניה.

בשנת 2002, ההוצאה הלאומית של רומניה, למימון צבאה הייתה 985 מיליוני דולרים, שהיוו 2.47% מהתל"ג הרומני.

ב-29 במרץ 2004 הצטרפה רומניה לנאט"ו.

בשנת 2007 חתמה חברת אלביט מערכות על חוזה לאספקת צריחים בלתי מאוישים ומערכות אלקטרו-אופטיות לצבא רומניה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הכוחות המזוינים של רומניה
שולמית מסרר

**שולמית מֶסֶרֶר** (ברוסית: **Сулами́фь Миха́йловна Мессере́р**,  27 באוגוסט 1908, מוסקבה - 3 ביוני 2004, לונדון) הייתה בלרינה וכוריאוגרפית רוסיה, שהניחה את היסודות לבלט קלאסי ביפן.

## ביוגרפיה
שולמית מסרר נולדה למשפחה יהודית-ליטאית. אביה, מיכאיל מסרר, היה רופא שיניים, אב לעשרה ילדים שנקראו כולם בשמות תנכ"יים: פנינה, עזריה, מתניה, רחל, אסף, אלישבע, שולמית, עמנואל, אבינדב ואראלה.

שולמית מסרר, אחיה עזרי אזארין (שחקן), אחותה רחל מסרר ואחיה אסף מסרר (רקדן בלט וכוריאוגרף), התפרסמו כולם והעמידו שושלת של רקדני בלט ומנהלי בלט ידועי שם.

שולמית החלה ללמוד בגיל 8 בבית הספר לבלט של מוסקבה אצל וסילי טיחומורוב ואליזבת גרדט ורקדה בתיאטרון בולשוי משנת 1926 עד 1950. ב-1929 קודמה למעלת פרימה בלרינה של בלט בולשוי ושמרה על מעמדה זה למשך 25 שנים. ב-1933 היו היא ואחיה אסף מסרר לרקדנים הסובייטיים הראשונים שיצאו למסע הופעות במערב אירופה. מסרר גם עסקה כל חייה בשחייה והחזיקה בשיא הסובייטי בשחיית חתירה ל-100 מטרים בין השנים 1927 ל-1930.

לאחר שאחותה רחל מסרר נאסרה בטיהורים הגדולים, אימצה שולמית כחוק את בתה של רחל מאיה פליסצקאיה, ואימנה אותה להיות לאחת הבלרינות הגדולות מאז ומעולם. מ-1950 עד 1980, פעלה גם כמנהלת בלט ומורה בבולשוי. אחיה גידל את אחיינם, אחיה הצעיר של מאיה, אלכסנדר פליסצקי. מאז 1961, עשתה שולמית חלק גדול מן הזמן בטוקיו, שם למדה יפנית ומילאה תפקיד חשוב בייסוד הבלט של טוקיו. שולמית מסרר הייתה גם דודתו של שחקן התיאטרון בוריס מסרר באמצעות אחיה אסף.

בשנים 1978 ו-1979, לימדה מספר רב של תלמידים בקונסרבטוריון הממלכתי של אנקרה (כיום חלק מאוניברסיטת האסטפה בטורקיה. השפעתה עיצבה את חייהם של הרבה רקדנים ורקדניות טורקים.

ב-1980, בגיל 72, ערקה לבריטניה, שם המשיכה לעבוד כמאמנת מבוקשת מאוד.

## פרסים ואותות כבוד
* פרס סטלין (1946)
* אמן העם של ברית המועצות (1962)
* מסדר אוצרות הקודש (1996)
* מסדר האימפריה הבריטית (הרוסייה הראשונה שקיבלה אות זה) (2000)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלרינות
קטגוריה:כוריאוגרפים רוסים
קטגוריה:כוריאוגרפיות
קטגוריה:רקדניות רוסיות
קטגוריה:רקדנים רוסים
פליסצקי-מסרר
קטגוריה:משפחת פליסצקי-מסרר
קטגוריה:מעוטרי עיטור הידידות בין העמים
קטגוריה:קצינים במסדר האימפריה הבריטית
קטגוריה:ילידי 1908
קטגוריה:ילידות 1908
קטגוריה:רוסים שנפטרו ב-2004
אריה קנטורוביץ

**אריה לאוניד קנטורוביץ** (ברוסית: **Арье Леонид Конторович**,  באנגלית: **Aryeh Kontorovich**  נולד ב-30 בדצמבר 1978 בוורונז', ברית המועצות) הוא פרופסור למדעי המחשב באוניברסיטת בן-גוריון בנגב.

## ביוגרפיה
קנטורוביץ נולד בוורונז' בברית המועצות. בילדותו היגר לארצות הברית. למד בתיכון וסט וינסדור-פליינסבורו בדרום בניו ג'רזי.
בשנת 2001 קיבל תואר ראשון במתמטיקה שימושית ומתמטיקה חישובית בהצטיינות מאוניברסיטת פרינסטון. ב-2004 קיבל תואר שני במדעי המחשב מאוניברסיטת קרנגי מלון עם תזה ב-2007 קיבל תואר דוקטור במדעי המחשב מאוניברסיטת קרנגי מלון. באותה השנה עלה לישראל והחל ב פוסט דוקטורט במכון ויצמן, אותו סיים ב-2009.

ב-2015 זכה בפרס  על מחקר בנושא לימוד יעיל במרחבים מטריים – חיפוש שכנים מהיר וחסמי הכללה הדוקים.

ב-2016 זכה בפרס טורונטו לחוקרים מצטיינים.

ב-2019 זכה בפרס Amazon Research.

### מחקריו
קנטורוביץ עוסק בהסתברות, סטטיסטיקה ואלגוריתמים, ובעיקר בתורת הלמידה החישובית. בנוסף חוקר את תופעת ריכוז המידה בתורת ההסתברות, שמקריה הפרטיים כוללים את אי-שוויון צ'רנוף וחסם הופדינג. כמו כן, באלגוריתמים יעילים ללמידת שפות פורמליות ולמידה במרחבים מטריים כלליים, תופעות סטטיסטיות וחישוביות כגון הורדת ממד וחיפוש שכנים מהיר.

## חיים אישיים
קנטורוביץ נשוי לחופית ולהם שישה ילדים. הוא אחיו של יוג'ין קונטורוביץ' - פרופסור למשפט המתמחה במשפט חוקתי ומשפט בינלאומי ושל  - פרופסור למתמטיקה באוניברסיטת ראטגרס.

## קישורים חיצוניים

*

## הערות שוליים

קטגוריה:מדעני מחשב ישראלים
קטגוריה:סגל אוניברסיטת בן-גוריון בנגב: מדעי המחשב
קטגוריה:מתמטיקאים יהודים רוסים
קטגוריה:מתמטיקאים ישראלים
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת קרנגי מלון
קטגוריה:עולים בשנות ה-2000
קטגוריה:ישראלים ילידי ברית המועצות
קטגוריה:יהודים שהיגרו מברית המועצות לארצות הברית
קטגוריה:ישראלים שנולדו ב-1978
קנוט אנמרק ינסן

**קנוט אנמרק ינסן** (בדנית: **Knud Enemark Jensen**; 30 בנובמבר 1936 - 26 באוגוסט 1960) היה רוכב אופניים דני, שנפטר במהלך אולימפיאדת הקיץ 1960 ברומא, איטליה. במהלך הקריירה שלו היה מעורב באחת מפרשיות הסמים המוקדמות בהיסטוריה האולימפית.

## ביוגרפיה
ינסן נולד באורהוס, דנמרק. בשנת 1960 זכה באליפות הנורדית ליחידים וכן היה חבר בנבחרת דנמרק.

מרוץ הכביש האולימפי לקבוצות, בן ה־100 ק"מ, נערך בחום של 42 מעלות צלזיוס בויאלה כריסטופורו קולומבו, רומא. אחד מחברי הרביעייה הדנית, יורגן ב. יורגנסן, נשר מהמרוץ בשל מכת חום לאחר ההקפה הראשונה, מה שחייב את שלושת הרוכבים הדנים הנותרים לסיים את המרוץ כדי שהקבוצה לא תיפסל. ינסן אמר לחבריו לקבוצה כי הוא חש סחרחורת. ניילס באונסואה אחז בגופייתו כדי למנוע ממנו ליפול, בעוד ואגן בנגסבורג החזיק את ינסן מהצד השני. בנגסבורג התיז על ינסן מים, מה שהביא לשיפור לכאורה, אך כאשר באונסואה שחרר את אחיזתו, ינסן התמוטט ושבר את גולגולתו על הכביש.

ינסן הובל באמבולנס לאוהל צבאי סמוך לקו הסיום, שם נפטר באותו אחר הצהריים מבלי ששב להכרה. הנסיך אקסל מדנמרק, חבר הוועד האולימפי הבינלאומי, היה בדרכו למיטתו של ינסן כאשר נפטר.

אולוף יורגנסן, מאמן נבחרת האופניים הדנית, אמר לחוקרי ממשלת דנמרק כי נתן לינסן ולכמה רוכבי אופניים אחרים רוניאקול, חומר המרחיב את כלי הדם. הנתיחה שלאחר המוות של ינסן נערכה במכון לרפואה משפטית. ב-25 במרץ 1961 הגישו שלושת הרופאים האיטלקים שביצעו את הנתיחה דוח סופי, לפיו מותו של ינסן נגרם כתוצאה ממכת חום, ולא נמצאו סמים בגופו. דוח הנתיחה המלא מעולם לא פורסם לציבור. שנים לאחר מכן טען אלווארו מרקיורי, אחד הרופאים שערכו את הנתיחה, כי הם "מצאו עקבות של מספר חומרים", כולל אמפטמין.

מותו של ינסן הוביל את הוועד האולימפי הבינלאומי להקים ועדה רפואית בשנת 1961 ולהנהיג בדיקות סמים באולימפיאדת החורף 1968 בגרנובל, צרפת, ובאולימפיאדת הקיץ 1968 במקסיקו סיטי, מקסיקו.

ינסן היה נשוי לאחייניתו של אלוף האופניים האולימפי לשעבר הנרי הנסן.

## קישורים חיצוניים
* ציר זמן אולימפי

## הערות שוליים

קטגוריה:ספורטאים אולימפיים דנים
קטגוריה:רוכבי אופניים דנים
קטגוריה:דנים שנולדו ב-1936
קטגוריה:דנים שנפטרו ב-1960